《江上逢晁适道》
宋代·崔子方

渺渺连江雨，微微到面风。
主人留一饷，佳士得相逢。
会面嗟何晚，论诗许有功。
君家好兄弟，更觉此心同。

作者简介：宋涪州涪陵人，字彦直，一字伯直，号西畴居士。刚介有守，虽衣食不足而志气裕然。与苏轼、黄庭坚游，曾为知滁州曾肇作《茶仙亭记》，刻石醉翁亭侧，庭坚称为六合佳士。通《春秋》学，哲宗绍圣间三上疏乞置《春秋》博士，不报。乃隐居真州六合县，杜门著书三十余年。有《春秋经解》、《春秋本例》、《春秋例要》。